انا اساسي الديني ضعيف جدا ....ومش عارفه ابدأ منين وازاي وبالذات ان ابتدى يبقى عندى اسئلة كتير في عقلي ملهاش اجابة ...بقيت بشك في كل حاجه...مش عاوزه الحد انا بس مش عارفه ابتدي منين وازاى:((
أختي الكريمة: اطمأني، الملحد مش بييجي يسأل زيك كدة، والمنافق لا يخشى النفاق، محتاجين بس نركز كدة، ونبني عقلنا وقلبنا، ونكون علاقة صحيحة وصحية مع الله. ممكن نبدأ بالقراءة عن بناء علاقة مع الله، وفي كتابين نعيشهم مش نقراهم - أول مرة أصلي وكان للصلاة طعم آخر، د. خالد أبو شادي، وكتب د. خالد بشكل عام. - كيف نحب الله ونشتاق إليه، د. مجدي الهلالي. بعدين نعيش الأسماء الحسنى، نعيشها مش نحفظها: - سلسلة الأسماء الحسنى، د. محمد راتب النابلسي. ووهنا نبدأ نبني نفسنا فعلياً بدراسة كتب في العقيدة والفكر، وبنبدأ من تحت السعل خالص والكتب الصغيرة ونطلع لفوق. بالنسبة للأفكار اللي في دماغنا، كتب العقيدة ناقشتها تفصيلياً، بس في المستوى المتقدم، ومفيش حد بيبدأ الهرم من فوق، فحالياً هنسأل حد متخصص فيها يجاوبنا عليها، لحد ما نوصل للمستوى اللي نجاوب فيه نفسنا. ولو في شكل وسوسة، فاحنا بنستعيذ بالله ومش بنقاومها ولا بنستسلم لها، ولكن بنسلمها لربنا، ونفكر في حاجة تاني.